S-2355/2023

Mál þetta, sem dómtekið var 18. október 2023, höfðaði lögreglustjórinn á höfuðborgarsvæðinu með ákæru 12. september 2023, á hendur T-kvk-þgf L-kvk-þgf S-kvk-þgf, kt. 000000- 0000, [...], [...], „ I.

Fyrir fíkniefnalagabrot með því að hafa, mánudaginn 24. janúar 2022, að [...] í [...], haft í vörslum sínum 0,82 gaf maríhúana, sem ákærða framvísaði til lögreglu.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

M: [...]

II.

Fyrir umferðarlagabrot með því að hafa, sunnudaginn 28. maí 2023, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana-og fíkniefna (í blóðsýni mældist tetrahýdrókannabínól 2,8 ng/ml) um Eiríksgötu við Snorrabraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Krafist er upptöku á framangreindum 0,82 gaf maríhúana í ákærukafla I, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Í fyrirkalli, sem var gefið út 21. september 2023 og birt á lögheimili ákærðu 3. október 2023, var tekið fram að sækti ákærða ekki þing mætti hún búast við því að fjarvist hennar yrði metin til jafns við það að hún viðurkenndi að hafa framið brot þau sem húnværi ákærð fyrir og að dómur yrði lagður á málið að hennifjarsta ddri. Ákærða sótti ekki þing við þingfestingu málsins 18. október sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærða hafi framið þá háttsemi sem ákært er út af og er brot ákærðu rétt heimfært til refsiákvæða í ákærunni.

Ákærða er fædd árið [...]. Samkvæmt framlögðu sakavottorði dags 7. september 2023 gekkst ákærða undir tvær sektargerðir Lögreglustjórans á Suðurlandi þann 14. janúar 2021 þar sem hún féllst á að greiða annars vegar 180.000 króna sekt og hins vegar 90.000 króna sekt og að undirgangast samtals 1 9 mánaða ökuréttarsviptingu vegna aksturs undir áhrifum. Einnig gekkst ákærði undir sektargerð Lögreglustjórans á Suðurlandi þann 5. mars 2021 vegna aksturs undir áhrifum. Féllst hún á að greiða 300.000 króna sekt og að sæta 9 mánaða ökuréttarsviptingu. Brot ákærðu í umrætt sinn var framið áður en henni var gerð refsing með sektargerðum Lögreglustjórans á Suðurlandi frá 14. janúar 2021 og var því um hegningarauka að ræða. Loks gekkst ákærða undir sektargerð Lögreglustjórans á höfuðborgarsvæðinu þann 16. febrúar 2023 þar sem hún féllst á að greiða 482.000 króna sekt og að sæta 3 ára ökuréttarsviptingu meðal annars vegna aksturs undir áhrifum og aksturs svipt ökuréttindum. Brot ákærðu í ákæruliði I. sem er til meðferðar nú var framið áður en henni var síðast gerð refsing og ber því að dæma ákærðu hegningarauka sbr. 78. gr. almennra hegningarlaga nr. 19/1940 er samsvari þeirri þyngingu hegningarinnar, sem kynni að hafa orðið, ef dæmt hefði verið um öll brotin í fyrra málinu. Brot ákærðu í ákæruliði II. var framið eftir að henni var síðast gerð refsing og er því lagt til grundvallar að nú gerist ákærða í þriðjasinn sek um akstur undir áhrifum en í annað sinn sek um akstur svipt ökuréttindum.

Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga og 174.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 12 daga fangelsi. Í ljósi framangreinds og með vísan til tilvitnaðra lagaákvæða í ákæru er ákærða sviptur ökurétti ævilangt frá birtingu dómsins að telja.

Samkvæmt greindri niðurstöðu, með vísan til tilvitnaðra lagaákvæða í ákæru er fallist á upptökukröfu ákæruvaldsins eins og hún er sett frami ákæru og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 124.953 krónur. Um er að ræða kostnað vegna blóðtökuvottorðs, rannsóknar Háskóla Íslands og eintaks bókhalds v. blóðsýna.

Af hálfu ákæruvaldsins fór K-x-x K-x-x saksóknarfulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, T-kvk-nf L-kvk-nf S-kvk-nf, sæti fangelsi í 30 daga.

Ákærða greiði 174.000 krónur í sekt til ríkissjóðs innan fjögurra vikna frá dómsbirtingu en sæti ella 12 daga fangelsi.

Ákærða er svipt ökurétti ævilangt frá dómsbirtingu.

Ákærða sæti upptöku á 0,82 gaf maríhúana.

Ákærða greiði 1 2 4.953 krónur í sakarkostnað.

H-kvk-nf B-kvk-nf R-kvk-nf